b'\n_START_ARTICLE_\nBerthold Auerbach\n_START_PARAGRAPH_\nSi Berthold Auerbach o Moses (o Moyses) Baruch Auerbach (Pebrero 28, 1812 \xe2\x80\x93 Pebrero 8, 1882) ay isang Aleman-Hudyong makata at may-akda.\n_START_SECTION_\nTalambuhay\n_START_PARAGRAPH_\nIpinanganak siya sa Nordstetten (ngayong Horb am Neckar) sa Kaharian ng W\xc3\xbcrttemberg (binabaybay ding W\xc3\xbcrtemberg).  Pagkaraan matapos ang kanyang mga pag-aaral sa mga pamantasan ng T\xc3\xbcbingen, Munich at Heidelberg, kaagad siyang tumutok sa pantikan.  Naging paksa ng kanyang unang lathalain ang Hudaismo at Kamakailang Panitikan ("Judaism and Recent Literature)", na nasundan ng mga sunud-sunod na mga nobela hinango mula sa Kasaysayang Hudyo, kabilang ang matatagumpay na "Spinoza" at "Poet and Merchant" (o "Makata at Mangangalakal").  Naging ganap ang kanyang katanyagan noong magsimula siyang magsulat ng mga paksan may kaugnayan sa buhay ng karaniwan o pangkalahatang mga tao.  Pinakabantog sa ganitong mga sulatin niya ang aklat na "On the Height", unang nalimbag sa Stuttgart noong 1861, at nagbunyag ng makatotohanang paglalarawan kung ano ang nakapaloob sa "kaluluwa" ng mga taong-bayan ng Katimugang Alemanya, partikular ang mga mahihirap ng Itim na Gubat at Mga Alpang Babaryano.  Naisalinwika ang "On the Height" sa ilang iba pang mga wika._NEWLINE_Namatay si Auerbach sa Cannes, pagkaraan lamang ng kanyang ika-70 kaarawan.'